**Marián Varga**

**Marián Varga** ([Szakolca](https://hu.wikipedia.org/wiki/Szakolca%22%20%5Co%20%22Szakolca), [1947](https://hu.wikipedia.org/wiki/1947). [január 29.](https://hu.wikipedia.org/wiki/Janu%C3%A1r_29.) – [2017](https://hu.wikipedia.org/wiki/2017). [augusztus 9.](https://hu.wikipedia.org/wiki/Augusztus_9.)) [szlovák](https://hu.wikipedia.org/wiki/Szlov%C3%A1kia) [rockzenész](https://hu.wikipedia.org/wiki/Rock%22%20%5Co%20%22Rock).



**Élete**

Marián Varga [1947](https://hu.wikipedia.org/wiki/1947). [január 29](https://hu.wikipedia.org/wiki/Janu%C3%A1r_29.)-én született [Szakolcán](https://hu.wikipedia.org/wiki/Szakolca%22%20%5Co%20%22Szakolca). 6 éves korától művészeti iskolába járt, ezzel párhuzamosan kompozíciós magánórákat vett Ján Cikker professzortól. Később a [pozsonyi](https://hu.wikipedia.org/wiki/Pozsony) Zeneiskola növendéke lett, ahol a zongorát Roman Berger osztályában, a zeneszerzést pedig Andrej Očenáš osztályában tanulta. Három évi tanulmány után otthagyta a zeneiskolát, közvetlenül azután, hogy a [Prúdy](https://hu.wikipedia.org/wiki/Pr%C3%BAdy%22%20%5Co%20%22Pr%C3%BAdy) együttes tagja lett. Miután 1969-ben megjelent a legendás *[Zvoňte zvonky](https://hu.wikipedia.org/wiki/Zvo%C5%88te_zvonky%22%20%5Co%20%22Zvo%C5%88te%20zvonky)* című lemezük, elhagyta a Prúdyt és megalapította [Csehszlovákia](https://hu.wikipedia.org/wiki/Csehszlov%C3%A1kia) első [art rock](https://hu.wikipedia.org/wiki/Art_rock) [zenekarát](https://hu.wikipedia.org/wiki/Zenekar), a [Collegium Musicumot](https://hu.wikipedia.org/wiki/Collegium_Musicum_egy%C3%BCttes).

Az együttes repertoárjában főleg instrumentális kompozíciók szerepeltek, beleértve [Bartók](https://hu.wikipedia.org/wiki/Bart%C3%B3k_B%C3%A9la_%28zeneszerz%C5%91%29), [Haydn](https://hu.wikipedia.org/wiki/Joseph_Haydn), [Rimszkij-Korszakov](https://hu.wikipedia.org/wiki/Nyikolaj_Andrejevics_Rimszkij-Korszakov), [Prokofjev](https://hu.wikipedia.org/wiki/Szergej_Szergejevics_Prokofjev), [Sztravinszkij](https://hu.wikipedia.org/wiki/Igor_Stravinsky) műveinek feldolgozásait, valamint eredeti szerzeményeket, amelyek magukon viselték a zenei [posztmodernizmus](https://hu.wikipedia.org/wiki/Posztmodern) jeleit, s amelyek mostani zenéjének is lényegét képezik. A Collegium Musicum 1979-es feloszlása után Varga a magányos pályafutást választotta. Előadásaira jellemző az abszolút improvizációs koncepció. Az utóbbi évek során [Pavol Hammellel](https://hu.wikipedia.org/wiki/Pavol_Hammel%22%20%5Co%20%22Pavol%20Hammel) öt lemezt adtak ki, és az első szlovák rock-musical (Cyrano z predmestia, 1977) zenéjét is ő szerezte.

**Forrás**

https://hu.wikipedia.org/wiki/Marián\_Varga